**Павел Бардукоў** (нар. 10 красавіка 1993) — беларускі футбаліст, паўабаронца магілёўскага «Дняпра».

Клубная кар’ера
---------------

У 2009 годзе пачаў выступаць за дубль магілёўскага «Дняпро». На наступны год замацаваўся ў дублі, а ў сезоне 2011 дэбютаваў у Вышэйшай лізе. Па выніках сезона 2011 «Дняпро» выбыў у Першую лігу і дубль быў расфарміраваны, Павел стаў выступаць за фарм-клуб «Дняпро-2» у Другой лізе. Пасля вяртання магілёўскага клуба ў элітны дывізіён у 2013 годзе зноў стаў выступаць за дубль, часам прыцягваўся да асноўнай каманды. У лютым 2014 на два гады падоўжыў кантракт з клубам. У другой палове 2014 года замацаваўся ў стартавым складзе магіляўчан, аднак па выніках сезона «Дняпро» зноў выбыў у Першую лігу.

У 2015—2016 гадах быў трывалым іграком асновы магілёўскай каманды ў Першай лізе, па выніках сезона 2016 дапамог клубу вярнуцца ў Вышэйшую лігу. У снежні 2016 года падоўжыў кантракт з магіляўчанамі на адзін год. У сезоне 2017 не меў трывалага месца ў аснове, часам заставаўся на лаўцы запасных. З лета 2018 года замацаваўся ў стартавым складзе, але не здолеў выратаваць каманду ад вылету ў Першую лігу.

У лютым 2019 года стала вядома пра аб’яднанне «Дняпра» з мінскім «Промнем». Паўлу не знайшлося месца ў аб’яднанай камандзе, і неўзабаве ён адправіўся на прагляд у бабруйскую «Белшыну». У сакавіку 2019 года афіцыйна пакінуў «Дняпро» і пазней папоўніў склад бабруйскага клуба. Спачатку чаргаваў выхады ў стартавым складзе і не замену, а з верасня трывала замацаваўся ў аснове і дапамог клубу вярнуцца ў Вышэйшую лігу.

У лютым 2020 года падоўжыў кантракт з «Белшынай». Пачынаў сезон 2020 у стартавым складзе, пазней стаў радзей з’яўляцца на полі. У снежні 2020 года пакінуў бабруйскі клуб.

У студзені 2021 года стаў трэніравацца з магілёўскім «Дняпром» і ў лютым падпісаў з ім кантракт. Спачатку звычайна выступаў у стартавым складзе, з ліпеня стаў пераважна заставацца на лаўцы запасных ці выхадзіць на замену. У студзені 2022 года падоўжыў пагадненне з магілёўскім клубам. У сезоне 2022 рэгулярна з’яўляўся ў складзе каманды ў Вышэйшай лізе. У снежні 2022 года падоўжыў кантракт з магілёўскім клубам.

Дасягненні
----------

* Беларусь Пераможца Першай лігі чэмпіянату Беларусі: 2019

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2009 | дубль | Дняпро | Беларусь | 5 | 0 |
| 2010 | дубль | Дняпро | Беларусь | 30 | 5 |
| 2011 | Д1 | Дняпро | Беларусь | 1 | 0 |
| 2012 | Д3 | Дняпро-2 | Беларусь | 16 | 0 |
| 2013 | Д1 | Дняпро | Беларусь | 3 | 0 |
| 2014 | Д1 | Дняпро | Беларусь | 19 | 1 |
| 2015 | Д2 | Дняпро | Беларусь | 30 | 10 |
| 2016 | Д2 | Дняпро | Беларусь | 25 | 6 |
| 2017 | Д1 | Дняпро | Беларусь | 19 | 2 |
| 2018 | Д1 | Дняпро | Беларусь | 22 | 0 |
| 2019 | Д2 | Белшына | Беларусь | 26 | 2 |
| 2020 | Д1 | Белшына | Беларусь | 20 | 1 |
| 2021 | Д2 | Дняпро | Беларусь | 21 | 1 |
| 2022 | Д1 | Дняпро | Беларусь | 29 | 1 |
|

Зноскі
------

1. ↑  Pavel Bordukov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  "Днепр" подписал Павла Челядко и продлил соглашения с Бордуковым и Журовым
4. ↑  Левицкий, Рыбаков и еще три футболиста продлили контракты с могилевским «Днепром»
5. ↑  Бордуков покинул «Днепр» и может перейти в «Белшину»
6. ↑  Глебко, Харитонович и Ясюкевич подписали контракты с "Белшиной". Еще три игрока продлили соглашения с клубом
7. ↑  "Белшину" покинуло 10 футболистов
8. ↑  Терещенко, Бордуков и Жесткин подписали контракты с "Днепром-Могилев"
9. ↑  "Днепр" продлил контракты с Журовым и Бордуковым
10. ↑  Терещенко, Марков и еще пять игроков продлили контракты с "Днепром" (руск.). *football.by* (22 снежня 2022). Праверана 22 снежня 2022.
11. ↑  Два игрока продлили контракты с "Днепром" (руск.). *football.by* (12 студзеня 2023). Праверана 12 студзеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Дняпро Магілёў |
| --- |
| 
* 1 Філіпенка (б)
* 5 Тарасенка
* 7 Клачкоў
* 8 Вігоўскі
* 9 Сцепаненка
* 17 Маркаў
* 20 Бардукоў
* 21 Вяршынін
* 22 Лукашоў
* 23 Дунаеў
* 29 Александровіч
* 33 Капаў
* 54 Генералаў (б)
* 55 Красноў
* 88 Юркевіч
* 91 Арцюх
* Алісейка
* Амін
* Анкудзінаў
* Балтрушэвіч
* Шапко (б)
* галоўны трэнер: Вячаслаў Герашчанка

 |